2019 yilning 4-6 avgust kunlari O‘zbekiston Respublikasi tashqi ishlar vaziri Abdulaziz Komilov boshchiligidagi delegatsiya amaliy tashrif bilan Turkiyada bo‘ladi. Tashqi ishlar vazirligi xabariga ko‘ra, delegatsiya ikki mamlakat tashqi ishlar vazirlari raisligida Strategik rejalashtirish guruhining 1-uchrashuvida va Turkiya elchilarining yillik 11-konferensiyasida ishtirok etadi. Bundan tashqari, tashrif davomida bir qator ikki tomonlama uchrashuvlar va muzokaralar o‘tkazish kutilmoqda.